భారతదేశంలో కంపెనీ పాలన
ఇంగ్లీష్ ఈస్టిండియా కంపెనీ ("కుంఫిణీ" అని తెలుగులో వ్యవహారం) "ద కంపెనీ ఆఫ్ మర్చంట్స్ ఆఫ్ లండన్ ట్రేడింగ్ ఇన్ టు ద ఈస్టిండీస్" అన్న పేరుతో 1600లో స్థాపించారు. భారతదేశంలో వారు 1611లో మొట్టమొదట భారతదేశపు తూర్పుతీరంలో మచిలీపట్నంలో ఫ్యాక్టరీ స్థాపించడంతో కాలు మోపారు. మొఘల్ పాదుషా జహంగీర్ నుంచి 1612లో సూరత్లో అటువంటి ఫ్యాక్టరీనే నెలకొల్పేందుకు అనుమతి సంపాదించారు. 1640లో విజయనగర పాలకుడు వేంకటపతి రాయల నుంచి ఆయన సామంతుడు దామెర్ల చెన్నప్ప నాయకుడి సహకారంతో అనుమతి పొంది మద్రాసులో మరో ఫ్యాక్టరీ కట్టుకున్నారు. సూరత్ కు సమీపంలోనే ఉన్న బొంబాయి ద్వీపం పోర్చుగీసు అవుట్ పోస్టుగా ఉండేది. పోర్చుగీసు రాజవంశీకురాలైన బ్రాగంజా కేథరీన్ ని  ఇంగ్లాండు రాకుమారుడు రెండవ చార్లెస్ కి ఇచ్చి వివాహం చేస్తున్నప్పుడు బొంబాయి ద్వీపాన్ని కట్నంగా బ్రిటీష్ సామ్రాజ్యానికి ఇచ్చారు, బ్రిటీష్ సామ్రాజ్యం నుంచి ద్వీపాన్ని కుంఫిణీ 1668లో లీజుకు తీసుకుంది. రెండు దశాబ్దాల అనంతరం గంగా నదీ డెల్టాలో కలకత్తాలో ఫ్యాక్టరీ నిర్మించారు. ఈ కాలంలోనే పోర్చుగీసు, డచ్చి, ఫ్రెంచి, డానిష్ వారు ఏర్పరిచిన వివిధ కంపెనీలు ఇలానే విస్తరిస్తూ ఉన్నాయి, పెద్ద ప్రాముఖ్యం లేకుండా భారత తీరంలో కంపెనీ కార్యకలాపాలను బట్టి భారత ఉపఖండంలో తర్వాత సుదీర్ఘ కాలం కుంఫిణీ పరిపాలిస్తుందని ఎవరూ ఊహించలేదు.
లైఫ్ ఇన్సూరెన్స్ కార్పొరేషన్ అఫ్ ఇండియా
1955లో పార్లమెంటు సభ్యుడు అయిన అమోల్ బరాటే భీమాలో యజమానుల మరియు ప్రైవేట్ బీమా సంస్థలలో జరిగే మోసముల గురించి లేవనెత్తారు. ఆ తరువాత జరిగిన విచారణతో, టైమ్స్ అఫ్ ఇండియా దిన పత్రిక యజమాని మరియు భారతదేశములోని ధనవంతుల్లో ఒకరైన రామ్ కిషన్ దాల్మియా, రెండు సంవత్సరములు జైలుపాలు అయ్యారు. దాని ఫలితముగా, భారత పార్లమెంట్1956-06-19 న జీవితబీమా చట్టాన్ని ప్రతిపాదించింది. దీని ద్వారా 245 ప్రైవేట్ బీమా సంస్థలను మరియు జీవితభీమాను ఇస్తున్న ఇతర వాటిని ఒకటిగా చేసి జీవిత బీమా సంస్థ ఆవిర్భవించింది. జీవిత బీమా సంస్థ జాతీయం అవ్వడము, 1956లో ఇండస్ట్రియల్ పాలసీ రిజల్యూషన్ ఫలితముగా జరిగింది, ఈ పాలసీ ప్రకారము కనీసము ఆర్థిక రంగమునకు సంబంధించిన పదిహేడు శాఖల పై రాష్ట్రమునకు నియంత్రణ అధికారమును ఇచ్చింది. అందులో జీవితబీమా ఒకటి.